Document ID: 32004D0686

KOMISJONI OTSUS,
29. september 2004,
millega tunnistatakse põhimõtteliselt täielikuks üksikasjaliku läbivaatuse jaoks esitatud toimikud, pidades silmas prokinasiidi, IKI-220 (flonikamiidi) ja gamma-tsühalotriini lisamist nõukogu direktiivi 91/414/EMÜ I lisasse
(teatavaks tehtud numbri K(2004) 3384 all)
(EMPs kohaldatav tekst)
(2004/686/EÜ)
EUROOPA ÜHENDUSE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
ning arvestades järgmist:
(1)
Direktiiviga 91/414/EMÜ on ette nähtud ühenduses lubatud, taimekaitsevahenditesse lisatavate toimeainete loetelu täiendamine.
(2)
DuPont (UK) Ltd esitas 9. jaanuaril 2004 Ühendkuningriigi ametiasutustele toimiku toimeaine prokinosiid kohta koos taotlusega lisada see toimeaine direktiivi 91/414/EMÜ I lisasse. ISK Biosciences Europe SA esitas Prantsusmaa ametiasutustele 23. detsembril 2003 toimiku IKI-220 (flonikamiid) kohta koos taotlusega lisada see toimeaine direktiivi 91/414/EMÜ I lisasse. Pytech Chemicals GmbH esitas 4. novembril 2003 Ühendkuningriigi ametiasutustele toimiku gamma-tsühalotriini kohta koos taotlusega lisada see direktiivi 91/414/EMÜ I lisasse.
(3)
Inglismaa ja Prantsusmaa ametiasutused on teatanud komisjonile, et esialgse läbivaatuse põhjal vastavad asjaomaste toimeainete kohta esitatud toimikud direktiivi 91/414/EMÜ II lisas esitatud andmete ja teabega seotud nõuetele. Samuti näib, et esitatud toimikud vastavad direktiivi 91/414/EMÜ III lisas esitatud andmete ja teabega seotud nõuetele ühe asjaomast toimeainet sisaldava taimekaitsevahendi puhul. Taotlejad on vastavalt direktiivi 91/414/EMÜ artikli 6 lõikele 2 edastanud seejärel asjaomased toimikud komisjonile ja teistele liikmesriikidele ning toiduahela ja loomatervishoiu alalisele komiteele.
(4)
Käesoleva otsusega tuleks ühenduse tasemel ametlikult kinnitada, et toimikuid peetakse põhimõtteliselt direktiivi 91/414/EMÜ II lisas sätestatud andmete ja teabega seotud nõuetele ja, vähemalt ühe toimeainet sisaldava taimekaitsevahendi puhul, direktiivi 91/414/EMÜ III lisas sätestatud nõuetele vastavaiks.
(5)
Käesoleva otsusega ei piirata komisjoni õigust nõuda taotlejalt täiendavate andmete või informatsiooni esitamist, et selgitada teatavaid punkte nendes toimikutes.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas nimetatud toimeainete kohta esitatud toimikud, mis on esitatud komisjonile ja liikmesriikidele kõnealuste toimeainete kandmiseks nimetatud direktiivi I lisasse, vastavad põhimõtteliselt nimetatud direktiivi II lisas sätestatud andmete ja teabega seotud nõuetele, ilma et see piiraks direktiivi 91/414/EMÜ artikli 6 lõike 4 kohaldamist.
Toimikud vastavad ka nimetatud direktiivi III lisas sätestatud andmete ja teabega seotud nõuetele ühe asjaomast toimeainet sisaldava taimekaitsevahendi puhul, võttes arvesse kavandatud kasutusviisi.
Artikkel 2
Referentliikmesriigid jätkavad asjaomaste toimikute üksikasjalikku läbivaatamist ning esitavad nende läbivaatuste tulemused ja soovitused asjaomase toimeaine direktiivi 91/414/EMÜ I lisasse kandmise või kandmatajätmise kohta, samuti kõik sellega seotud tingimused komisjonile nii pea kui võimalik ja hiljemalt aasta jooksul pärast käesoleva otsuse Euroopa Liidu Teatajas avaldamise kuupäeva.
Artikkel 3
Käesolev otsus on adresseeritud liikmesriikidele.
Brüssel, 29. september 2004

Labels: 3
1
6